Diari Oficial de la Generalitat Valenciana


Sumari del DOGV 2590, del 21-09-1995 (1995/836192)

RESOLUCIÓ de 28 de juliol de 1995, de la Direcció General de Coordinació Institucional i Secretariat del Govern de la Conselleria d'Administració Pública, per la qual es disposa la publicació del conveni entre l'Institut de la Dona i la Conselleria d'Educació i Ciència de la Generalitat Valenciana per a la reedició del material curricular: El conocimiento del medio: la transversalidad desde la coeducación.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2590

Data del DOGV
:   21-09-1995

Secció del DOGV
:   ALTRES DISPOSICIONS

Número del document
:   1995/836192


Data del document
:   28-07-1995

Organisme emissor
:   Conselleria de Educació i Ciència

Tipus de document
:   Resolució

RESOLUCIó de 28 de juliol de 1995, de la Direcció General de Coordinació Institucional i Secretariat del Govern de la Conselleria d'Administració Pública, per la qual es disposa la publicació del conveni entre l'Institut de la Dona i la Conselleria d'Educació i Ciència de la Generalitat Valenciana per a la reedició del material curricular: El conocimiento del medio: la transversalidad desde la coeducación.   
Conveni entre l'Institut de la Dona i la Conselleria D'Educació i Ciència de la Generalitat Valenciana per a la reedició del material curricular: El conocimiento del medio: la transversalidad desde la coeducación.   
Subscrit, després de la tramitació prèvia reglamentària, entre el Institut de la Dona i la Conselleria d'Educacio i Ciència de la Generalitat Valenciana, el dia 22 de maig de 1995, un conveni per a la reedició del material curricular El conocimiento del medio: la transversalidad desde la coeducación, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0617/95, i que figura com a annex d'aquesta Resolució.  
València, 28 de juliol de 1995.- La directora general de Coordinació Institucional i Secretariat de Govern.  
22 de maig de 1995  
Reunits:  
D'una part, la Sra. Marina Subirats Martori, directora general del Institut de la Dona, en virtut de les facultats que li han estat conferides per Reial Decret 1549/1993, de 3 de setembre.  
I d'altra part, el Sr. Joan Romero González, conseller d'Educació i Ciència de la Generalitat Valenciana, en representació del Govern Valencia, autoritzat expressament per a aquest acte per acord del Ple del Govern Valencià, amb data 16 de maig de 1995.  
Exposen:  
Que la LOGSE, en l'article 2.3., estableix els principis que han de regir tota l'activitat educativa, assenyalant la necessitat d'una educació integral que facilite, entre altres valors, l'efectiva igualtat de drets entre els sexes.  
Que el procés d'implantació de la LOGSE exigeix al professorat un canvi en la concepció de l'ensenyament, difícil d'escometre sense un assessorament adequat. Per això, , és necessari posar a la seua disposició materials didàctics que, des d'una perspectiva coeducativa, oferisquen orientacions precises per a abordar els problemes tant curriculars com estructurals i organitzatius que es poden plantejar.  
Que la Conselleria d'Educació i Ciència de la Generalitat Valenciana té subscrit un conveni de col·laboració amb el Ministeri de Educació i Ciència, pel qual s'estableix que ambdues entitats podran publicar, indistintament, materials curriculars produïts per una altra administració.  
Que el Ministeri d'Afers Socials va subscriure el 8 de març de 1990 un acord marc de col·laboració amb el Ministeri de Educació i Ciència per al desplegament d'activitats que promoguen la igualtat d'oportunitats per a les dones en matèria educativa. En aquest acord, el Institut de la Dona ha promogut l'elaboració dels materials curriculars El Conocimiento del medio: la transversalidad desde la coeducación, que ha sigut coeditada amb el Ministeri de Educació y Ciència per a la seua distribució en els centres escolars del territori de gestió directa del Ministeri de Educació y Ciència i altres entitats que puguen estar interessades en la seua utilització.  
Que la Generalitat Valenciana, amb competències plenes en matèria educativa, a través de la Conselleria d'Educació i Ciència, ha tingut coneixement d'aquests materials didàctics i ha considerat d'interés la seua distribució en els centres educatius d'aquesta comunitat autònoma.  
Que és convenient aprofitar al màxim qualsevol iniciativa o projecte dels organismes públics interessats a promoure la coeducació i evitar, així, haver de duplicar esforços en la publicació i edició de materials curriculars.  
Basant-se en tot el que s'ha exposat, l'Institut de la Dona i la Conselleria d'Educació i Ciència de la Generalitat Valenciana subscriuen aquest conveni per tal d'establir un mecanisme de col·laboració per a la reedició del material curricular: El conocimiento del medio: la transversalidad desde la coeducación.  
Clàusules  
Primera  
L'Institut de la Dona autoritza la Conselleria d'Educació i Ciència de la Generalitat Valenciana a reeditar el material curricular El conocimiento del medio: la transversalidad desde la coeducación.  
Segona  
Les condicions formals de la reedició seran les següents:  
- En la pàgina de crèdit hauran de constar el número de dipòsit legal i l'any de la primera edició. També hi haurà de constar l'Institut de la Dona com a propietari dels drets.  
- En la portada i en la contraportada haurà de figurar el logotip del Ministeri d'Afers Socials-Institut de la Dona i el del Ministeri d'Educació i Ciència-Secretaria de Estat d'Educació, i el de la Conselleria d'Educació i Ciència.  
- Els materials, pel que fa al seu contingut, s'hauran d'editar en una publicació de les mateixes característiques que l'editada pel Ministeri d'Afers Socials-Institut de la Dona, i el Ministeri de Educació i Ciència-Secretaria d'Estat d'Educació, i no podrà ser utilitzat de forma parcial en altres contextos sense la prèvia autorització d'aquests organismes.  
Tercera  
Les despeses de la reedició aniran a càrrec de la Conselleria d'Educació i Ciència, entenent que aquesta es podrà beneficiar de la utilització de fotolits elaborats en la primera edició si això fóra del seu interés.  
Quarta  
La distribució d'aquests materials curriculars per part de la Conselleria d'Educació i Ciència als seus centres docents es realitzarà amb caràcter gratuït.  
Cinquena  
Aquest conveni tindrà validesa anual i es prorrogarà automàticament, llevat que ho denuncie alguna de les parts en el termini d'un mes abans que acabe la seua vigència.  
Per l'Institut de la Dona,  
MARINA SUBIRATS MARTORI  
Per la Conselleria d'Educació i Ciència,  
JOAN ROMERO GONZáLEZ